L 151/50
HR
Službeni list Europske unije
2.6.2022.
(44)
U skladu sa zajedničkim kriterijima utvrđenima u Prilogu Uredbi (EZ) br.
2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Kazahstana.
(45)
Države članice trebale bi i dalje provjeravati poštuju li zračni prijevoznici certificirani u Kazahstanu relevantne međunarodne standarde sigurnosti određivanjem tih prijevoznika kao prioriteta za inspekcijske preglede na stajanci u skladu s Uredbom (EU) br.
965/2012.
(46)
Ako se na temelju bilo koje relevantne sigurnosne informacije utvrdi da postoje neposredni sigurnosni rizici nastali zbog nepoštovanja relevantnih međunarodnih standarda sigurnosti, Komisija će možda morati poduzeti daljnje mjere u skladu s Uredbom (EZ) br.
2111/2005.
Zračni prijevoznici iz Moldove (47)
U studenome 2021.
Provedbenom uredbom Komisije (EU) 2021/2070 (9) zračni prijevoznici iz Moldove izbrisani su iz Priloga A Uredbi (EZ) br. 474/2006, osim zračnih prijevoznika Air Moldova, Aerotranscargo i Fly One, koji nikad nisu bili uvršteni ni u Prilog A ni u Prilog B.
(48)
Tijelo za civilno zrakoplovstvo Moldove („CAAM”) dostavilo je 31. ožujka 2022.
informacije i najnovije podatke o aktivnostima nadzora sigurnosti za razdoblje od studenoga 2021. do ožujka 2022.
Osim ažuriranja plana korektivnih mjera izrađenog na temelju Unijine sigurnosne ocjene na terenu u rujnu 2021., CAAM je dostavio i informacije o najnovijim izmjenama moldavskog zakonodavnog okvira u području zrakoplovstva.
(49)
Nakon što je pregledala primljene informacije i dokumentaciju, Komisija smatra da su sva preostala otvorena pitanja proistekla iz primjedbi tijekom sigurnosne ocjene na terenu iz rujna 2021. uspješno riješena i da se mogu zaključiti.
U kontekstu ostvarenog napretka, Komisija smatra da je dovoljno da CAAM ažuriranja do daljnjega dostavlja jednom godišnje.
(50)
U skladu sa zajedničkim kriterijima utvrđenima u Prilogu Uredbi (EZ) br.
2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Moldove.
(51)
Države članice trebale bi i dalje provjeravati poštuju li zračni prijevoznici certificirani u Moldovi relevantne međunarodne standarde sigurnosti određivanjem tih prijevoznika kao prioriteta za inspekcijske preglede na stajanci u skladu s Uredbom (EU) br.
965/2012.
(52)
Ako se na temelju bilo koje relevantne sigurnosne informacije utvrdi da postoje neposredni sigurnosni rizici nastali zbog nepoštovanja relevantnih međunarodnih standarda sigurnosti, Komisija će možda morati poduzeti daljnje mjere u skladu s Uredbom (EZ) br.
2111/2005.
Zračni prijevoznici iz Pakistana (53)
U ožujku 2007.
Pakistan International Airlines uvršten je Uredbom Komisije (EZ) br. 235/2007 (10) u Prilog B Uredbi (EZ) br. 474/2006, a kasnije u studenome 2007.
Uredbom Komisije (EZ) br.
1400/2007 (11) izbrisan iz njega.
(54)
Prema izjavi pakistanskog saveznog ministra zrakoplovstva od 24. lipnja 2020. velik broj dozvola pilota koje je izdalo pakistansko tijelo za civilno zrakoplovstvo („PCAA”) pribavljen je prijevarama.
(9) Provedbena uredba Komisije (EU) 2021/2070 оd 25. studenoga 2021.
o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije (SL L 421, 26.11.2021., str. 31.).
(10) Uredba Komisije (EZ) br. 235/2007 оd 5. ožujka 2007.
o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice (SL L 66, 6.3.2007., str. 3.).
(11) Uredba Komisije (EZ) br.
1400/2007 оd 28. studenoga 2007.
o izmjeni Uredbe (EZ) br. 474/2006 o uspostavi popisa Zajednice koji sadrži zračne prijevoznike na koje se primjenjuje zabrana letenja unutar Zajednice (SL L 311, 29.11.2007., str. 12.).